

KONKURRANSEGRUNNLAG

for anskaffelse av

Tilbringertjeneste med losbåt

Konkurranse med forhandling

etter forskriftens del I og III

To- trinnsprosedyre

Innhold

[1 GENERELL BESKRIVELSE 4](#_Toc209190700)

[1.1 Oppdragsgiver 4](#_Toc209190701)

[1.2 Anskaffelsens formål og omfang 4](#_Toc209190702)

[1.3 Konkurransegrunnlag og kontraktsdokumenter 5](#_Toc209190703)

[1.4 Det er adgang til å inngi parallelle tilbud 6](#_Toc209190704)

[1.5 Viktige datoer 7](#_Toc209190705)

[2 REGLER FOR GJENNOMFØRING AV KONKURRANSEN OG KRAV TIL TILBUD 7](#_Toc209190706)

[2.1 Anskaffelsesprosedyre 7](#_Toc209190707)

[2.2 Krav til lønns- og arbeidsvilkår 8](#_Toc209190708)

[2.3 Krav til miljø, menneskerettigheter og andre samfunnshensyn 8](#_Toc209190709)

[2.4 Forbud mot tildeling av kontrakter 8](#_Toc209190710)

[2.5 Offentlighet og taushetsplikt 8](#_Toc209190711)

[2.6 Vedståelsesfrist 9](#_Toc209190712)

[2.7 Oppdatering av konkurransegrunnlaget 9](#_Toc209190713)

[2.8 Tilleggsopplysninger 9](#_Toc209190714)

[2.9 eBevis 9](#_Toc209190715)

[2.10 Kommunikasjon og tilleggsinformasjon 9](#_Toc209190716)

[3 DET EUROPEISKE EGENERKLÆRINGSSKJEMAET (ESPD) 10](#_Toc209190717)

[3.1 Generelt om ESPD 10](#_Toc209190718)

[3.2 Nasjonale avvisningsgrunner 10](#_Toc209190719)

[4 KVALIFIKASJONSKRAV 10](#_Toc209190720)

[4.1 Leverandørens registrering, autorisasjon mv. 11](#_Toc209190721)

[4.2 Skatteattest 11](#_Toc209190722)

[4.3 Leverandørens økonomiske og finansielle kapasitet 11](#_Toc209190723)

[4.4 Leverandørens tekniske og faglige kvalifikasjoner 12](#_Toc209190724)

[4.5 Kvalitetssikringsstandarder og miljøledelsesstandarder 12](#_Toc209190725)

[5 Underleverandører 13](#_Toc209190726)

[6 Fase 1- Kvalifikasjonsfasen 13](#_Toc209190727)

[6.1 Utvelgelseskriterier 13](#_Toc209190728)

[6.2 Språk 13](#_Toc209190729)

[7 Fase 2- Tilbudsfasen 13](#_Toc209190730)

[7.1 Tildelingskriterier 14](#_Toc209190731)

[8 INNLEVERING AV KVALIFIKASJONSSØKNAD OG TILBUD 14](#_Toc209190732)

[8.1 Utforming og innlevering av kvalifikasjonssøknad 15](#_Toc209190733)

[8.2 Utforming og innlevering av tilbud 15](#_Toc209190734)

[8.3 Elektronisk signatur 16](#_Toc209190735)

# GENERELL BESKRIVELSE

## Oppdragsgiver

Kystverket har sektoransvar for å følge opp nasjonale og internasjonale oppgaver som omhandler kystforvaltning og sjøtrygghet, og et sektorovergripende ansvar for mot akutt forurensning. Kystverket skal som transportetat, i samspill med resten av transportvirksomhetene, legge til rette for effektiv sjøtransport, velfungerende havner og bidra til oppfyllelse av Norges klima- og miljømål i sektoren.

Kystverket utøver oppdraget sitt gjennom tre roller: styringsorgan, fagorgan og som statligutbygger, drifter og forvalter av maritim infrastruktur og maritime tjenester og statlige beredskapsressurser.

Kystverket tar ansvar for sjøveien og produserer viktige fellesgoder for samfunnet. Vi er delvis brukerfinansiert og delvis finansiert over statsbudsjettet. Vi deltar i planmedvirkning og utøver myndighet etter havne- og farvannsloven, deler av forurensningsloven, svalbardmiljøloven og plan- og bygningsloven.

 Blant de viktigste oppgavene våre er:

* Utvikling og vedlikehold av farleder
* Fyr- og merketjenester
* Sjøtrafikksentraltjenester
* Lostjenester
* Meldingstjenester og navigasjonsvarsling
* Statlig beredskap mot akutt forurensning
* Utredning og transportplanlegging
* Maritim sikring (ISPS)

Virksomheten omfatter maritim sektor av Nasjonal transportplan (NTP), samt myndighets- og forvaltningsoppgaver knyttet til lover og regelverk for havner, farleder og losplikten.

For å løse disse nasjonale oppgavene, samarbeider vi brett med andre offentlige etater med ansvar for sikkerhet, transport og beredskap på tilgrensende områder. Vi deltar også aktivt i internasjonalt arbeid innen våre fagfelt.

For mer informasjon <https://www.kystverket.no/>

## Anskaffelsens formål og omfang

Avtalen gjelder transport av los med losbåt. Tjenesten skal utføres på en kostnadseffektiv måte slik at næringenes forventninger på dette området ivaretas.

Leverandør skal i partnerskap med Kunden bidra til at drift og tjenesteleveranser på avtalen utføres på en optimal, bærekraftig og kostnadseffektiv måte, med hensyn til

* + drift av båter og mannskap
	+ utnyttelse av losens kapasitet

Fullstendig beskrivelse av leveransen følger av konkurransedokumentene.

Avtalen er gyldig fra kontraktsignering Leveranseoppstart 1. juni 2028. Varighet på avtalen er 10 år etter leveranseoppstart, med mulighet for opsjon 2+2 år.

Verdien av kontrakten er estimert til en verdi mellom på 3,5 mrd. og 4,5 mrd. kroner.

## Konkurransegrunnlag og kontraktsdokumenter

I tillegg til dette dokument og opplysninger som fremkommer av oppdragsgivers konkurransegjennomføringsverktøy (KGV) Mercell, består konkurransegrunnlaget (også omtalt konkurransedokumentene) av følgende dokumenter:

|  |  |
| --- | --- |
| Avtaledokument |  |
| Generelle avtalevilkår | Kontrakt Tilbringertjeneste med losbåt |
| BILAG 1 inkl vedlegg | Vedlegg 1 Beskrivelse av dagens tilbringertjeneste med losbåtVedlegg 2 Kontraktsområde nr. 1Vedlegg 3 Kontraktsområde nr. 2Vedlegg 4 Kontraktsområde nr. 3Vedlegg 5 Oversikt over farvann innenfor grunnlinjen som er unntatt fra losplikt ved seilas til og fra losbordingsfelt FOR-2014-12-17-1808Vedlegg 6 Oversikt over losbordingsfelt FOR-2014-12-17-1808Vedlegg 7 Kystverkets klimamålVedlegg 8 Bestilling av oppdrag med losbåtVedlegg 9 Kart som viser organiseringen av tjenestenVedlegg 10 Kontraktsområde nr. 4 Svalbard - opsjon |
| BILAG 3 | Pris og prisbestemmelserBilag 1 vedlegg 11 Datagrunnlag aktivitet 2024 Bilag 1 vedlegg 12 Oversikt over leieforhold, kai og innkvarteringBilag 1 vedlegg 13 Klima og miljø - tabell for utfylling  |
| BILAG 4 | Administrative bestemmelser |

 I den grad det er relevant, vil avklaringer eller tilleggsinformasjon som oppnås gjennom spørsmål og svar i tilbudsfasen, inkluderes i kontrakten før signering. Dette gjøres ved enten å lage et nytt eget bilag til kontrakten, eller ved å endre gjeldende vilkår eller bilag til kontraktene.

### 1.3.1 Kontraktsområder

Det er adgang til å gi tilbud på følgende delkontrakter:

* **Delkontrakt 1**: Kontraktsområde nr. 1 består av Oslofjorden og Skagerrak losoldermannskap. For nærmere informasjon, se Bilag 1 vedlegg 2.
* **Delkontrakt 2**: Kontraktsområde nr. 2 består av Rogaland, Vestlandet og Møre og Trøndelag losoldermannskap. For nærmere informasjon, se Bilag 1 vedlegg 3.
* **Delkontrakt 3**: Kontraktsområde nr. 3 består av Nordland og Troms og Finnmark losoldermannskap. For nærmere informasjon, se Bilag 1 vedlegg 4.
* **Delkontrakt 4**: Kontraktsområde nr. 4 består av Svalbard, og er en opsjon i denne konkurransen. For nærmere informasjon, se Bilag 1 vedlegg 10.

## Det er adgang til å inngi parallelle tilbud

Det er adgang til å inngi parallelle tilbud. Oppdragsgiver åpner for at leverandører kan levere flere tilbud (parallelle tilbud), forutsatt at tilbudene er klart adskilt og oppfyller kravene i konkurransegrunnlaget.

Oppdragsgiver forbeholder seg retten til å tildele en samlet kontrakt til en leverandør, der en leverandør har tilbudt på alle delområder og det samlede tilbudet har det beste forholdet mellom pris og kvalitet totalt sett, jf. anskaffelsesforskriften § 19-4 (5).

## Viktige datoer

Oppdragsgiver har lagt opp til følgende tentative tidsrammer for prosessen:

|  |  |
| --- | --- |
| Aktivitet | Tidspunkt |
| **Fase 1- Kvalifikasjonsfasen** |  |
| **Frist** for å leverandør/konsortium å levere inn **kvalifikasjonssøknad** | 24.10.2025, kl 12:00 |
| Meddelelse om resultat av kvalifiseringen | Uke 45 |
| **Fase 2- Tilbudsfasen** |  |
| Utvalgte tilbydere gis tilgang til å delta i tilbudsfasen | Uke 45 |
| Tilbudsfrist  | 10.12.2025, kl 12:00 |
| Evaluering | Uke 50 - 51  |
| Forhandlinger | Uke 2 - 10 2026 |
| Meddelelse om valg av leverandør | Senest uke 15 2026  |
| Utløp av karensperiode | Minimum 10 virkedager |
| Kontraktsinngåelse | Innen 1. mai 2026 |
| Tilbudets vedståelsesfrist | 3 måneder |

Det gjøres oppmerksom på at tidspunktene etter åpning av kvalifikasjonssøknad er tentative.

Tabellen vil kunne oppdateres i forkant av igangsettelse av fase 2- tilbudsfasen.

#  REGLER FOR GJENNOMFØRING AV KONKURRANSEN OG KRAV TIL TILBUD

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del III. Kontraktstildeling vil bli foretatt etter prosedyren konkurranse med forhandling etter forutgående kunngjøring, jfr § 13-1(2).

Denne konkurransen gjennomføres i to trinn, fase 1 og fase 2. Fase 1 er en kvalifiseringsfase og fase 2 er tilbudsfasen der kun de tilbydere som oppfyller kvalifikasjonskravene og har blitt invitert til å delta i fase 2 vil få anledning til å levere tilbud.

Nærmere informasjon om gjennomføring av fase 2, fremkommer av pkt. 7.

## Krav til lønns- og arbeidsvilkår

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med forskrift om lønns- og arbeidsvilkår i offentlige kontrakter ([FOR-2020-02-12-128](https://lovdata.no/pro/%22%20%5Cl%20%22reference/forskrift/2020-02-12-128)).

## Krav til miljø, menneskerettigheter og andre samfunnshensyn

Kontrakten vil inneholde krav om ivaretakelse av bærekraftshensyn (ESG).

Med hjemmel i lov 18. juni 2021 nr. 99 om virksomheters åpenhet og arbeid med grunnleggende menneskerettigheter og anstendige arbeidsforhold mv. (åpenhetsloven) vil kontrakten inneholde krav om aktsomhetsvurderinger. Kravet omfatter grunnleggende menneskerettigheter og anstendig arbeidsforhold.

## Forbud mot tildeling av kontrakter

Med hjemmel i lov 16. april 2021 nr. 18 om gjennomføring av internasjonale sanksjoner (sanksjonsloven) er det gjennom forskrifter gitt fullmakt til å gjennomføre internasjonale ikke-militære tiltak, se - forskrift om restriktive tiltak vedrørende handlinger som undergraver eller truer Ukrainas territorielle integritet, suverenitet, uavhengighet og stabilitet (FOR-2014-08-15-1076), forskrift om restriktive tiltak i lys av situasjonen i Belarus og Belarus’ medvirkning i Russlands aggresjon mot Ukraina (FOR-2006-09-08-1041), forskrift om restriktive tiltak mot personer som anses ansvarlige for underslag av offentlige midler, samt personer som anses ansvarlige for menneskerettighetsbrudd i Ukraina (FOR-2014-05-09-612).

 Oversikten er ikke uttømmende.

 Leverandører som har spørsmål knyttet til disse sanksjonene bes henvende seg til Utenriksdepartementets servicetelefon 23 95 15 15 eller e-postadresse sanksjoner@mfa.no.

##  Offentlighet og taushetsplikt

For allmennhetens innsyn i dokumenter til en offentlig anskaffelse gjelder offentleglova.

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

Dersom leverandøren mener kvalifikasjonssøknad/ tilbud inneholder forhold som faller inn under taushetsplikten, skal det i tillegg leveres et sladdet tilbud. Det gjøres oppmerksom på at det kun er opplysninger og ikke hele dokumenter som faller inn under ovennevnte taushetsplikt. Referanser og CV regnes ikke som forretningshemmelighet med mindre leverandøren har en helt særskilt begrunnelse. Tilsvarende gjelder opplysninger som anses allment kjent fordi det f.eks. fremkommer av offentlige registre, leverandørens hjemmesider, oppslag i media. Leverandøren må gi en hjemmel og begrunnelse for sladdingen av de enkelte opplysninger. Oppdragsgiver har i henhold til offentleglova en selvstendig plikt til å vurdere om den konkrete opplysningen faller inn under taushetsplikten.

## Vedståelsesfrist

Leverandøren må vedstå seg sitt tilbud til det tidspunktet som er angitt i pkt. 1.5 ovenfor

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål til konkurransen med svar i anonymisert form, vil bli formidlet til alle leverandører som har registrert sin interesse for anskaffelsen i oppdragsgivers KGV.

Innen angitte frister har Oppdragsgiver rett til å foreta rettelser, suppleringer eller endringer i kvalifikasjons-/konkurransedokumentene som ikke er av vesentlig karakter.

## Tilleggsopplysninger

Dersom leverandøren finner at kvalifikasjons- /konkurransedokumentet ikke gir tilstrekkelig veiledning, eller er uklare, kan leverandøren be om tilleggsopplysninger hos oppdragsgiver via oppdragsgivers KGV.

Dersom det oppdages feil bes det om at dette formidles til oppdragsgiver via KGV.

## eBevis

Oppdragsgiver benytter eBevis for å innhente opplysninger knyttet til kvalifikasjonskrav og avvisningsgrunner i denne konkurransen. Opplysninger om restanser fra Skatteetaten og firmaopplysninger fra Brønnøysundregistrene er blant informasjonen som hentes inn.

Avtalen som benyttes i denne konkurransen inneholder en bestemmelse om samtykke til bruk av eBevis. Når leverandør leverer sitt tilbud i KGV, vil han like etter motta en forespørsel om å gi fullmakt til å innhente opplysninger via eBevis. Fullmakten må besvares i Altinn. Dersom du ikke samtykker til bruk av eBevis må dokumentasjonen oppdragsgiver ber om sendes inn manuelt.

## Kommunikasjon og tilleggsinformasjon

All kommunikasjon i prosessen skal foregå via Mercell-portalen.

Dette for at all kommunikasjon skal loggføres. Når du er inne på konkurransen skal du velge fanebladet Kommunikasjon. Klikk deretter på ikonet "Ny melding" i menylinjen. Skriv inn informasjon til oppdragsgiver og trykk deretter på "Send". Oppdragsgiver mottar så meldingen din. Hvis spørsmålet angår alle tilbydere vil oppdragsgiver besvare dette anonymisert ved å gi svaret som en tilleggsinformasjon. Tilleggsinformasjon er tilgjengelig under fanebladet Kommunikasjon og deretter underfanebladet Tilleggsinformasjon. Du vil også få en e-post med en link til tilleggsinformasjonen.

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Leverandøren skal fylle ut ESPD-skjema i KGV.

Generell informasjon om egenerklæringsskjemaet finnes på www.anskaffelser.no

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

- §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

# KVALIFIKASJONSKRAV

For å kunne bli invitert til å levere tilbud i fase 2 av konkurransen må interesserte leverandører fylle ut det elektroniske egenerklæringsskjema (ESPD) ved frist for å levere kvalifikasjonssøknad. I tillegg skal leverandøren levere etterspurt dokumentasjon på oppfyllelse av kvalifikasjonskravene nedenfor.

## Leverandørens registrering, autorisasjon mv.

| Krav  | Dokumentasjonskrav  |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest
* Utenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert.
 |

## Skatteattest

Som en del av kvalifikasjonssøknaden skal det leveres skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Oppdragsgiver kan innhente skatteopplysningene via eBevis. Alternativt innhentes skatteattesten manuelt.

Skatteattesten skal ikke være eldre enn 6 måneder regnet fra fristen for å levere kvalifikasjonssøknad.

## Leverandørens økonomiske og finansielle kapasitet

|  |  |
| --- | --- |
| Krav  | Dokumentasjonskrav  |
| Leverandøren skal ha solid økonomisk og finansiell kapasitet som gir trygghet for at kontrakten kan gjennomføres på en tilfredsstillende måte. Dette innebærer at leverandøren må kunne dokumentere god likviditet og en tilstrekkelig økonomisk situasjon, slik at oppdragsgiver kan ha tillit til å oppfylle de økonomiske forpliktelsene i kontrakten. Leverandør skal være kredittverdig. | * Kredittvurdering vil blir gjennomført av oppdragsgiver.
* Oppdragsgiver tar forbehold om å selv innhente ytterligere økonomisk informasjon, ikke begrenset til, årsregnskap inklusive noter, styrets årsberetninger og revisjonsberetninger.
 |

Årsregnskap kan for norske foretak innhentes via eBevis.

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| Krav  | Dokumentasjonskrav  |
| --- | --- |
| Det kreves erfaring fra tilsvarende eller relevante oppdrag/leveranser av samme omfang, karakter og kompleksitet.  | Beskrivelse av leverandørens inntil 5 mest sammenlignbare oppdrag i løpet av de siste 5 årene som synliggjør oppdrag/ kontrakter av samme omfang, karakter og kompleksitet. Beskrivelsen må inkludere angivelse av kontraktsverdi, tidspunkt og mottaker (navn, telefon og e-post.) Det er leverandørens ansvar å dokumentere relevans gjennom beskrivelsen. |

##

## Kvalitetssikringsstandarder og miljøledelsesstandarder

|  |  |
| --- | --- |
| Krav | Dokumentasjonskrav |
| Leverandør skal ha et godt og velfungerende kvalitetssikringssystem. | Redegjør for leverandørens kvalitetssikringssystem og rutiner som dokumenterer at kravet er dekt. Dersom dette er beskrevet i firmaets kvalitetssystem i samsvar med ISO 9001, eller tilsvarende 3.partsverifiserte system, er det tilstrekkelig å kunne legge fram et gyldig sertifikat. |
| Det kreves kompetanse og systemer som sikrer at ytelsen kan utføres med lave miljøbelastninger og høy grad av sikkerhet. Dette gjelder både den transporten som skal skje og arbeidet som skal utføres.  | Sertifisering iht. ISO 14001, EMAS eller Miljøfyrtårn, eller andre miljøledelsesstandarder basert på relevante europeiske eller internasjonale standarder sertifisert av organer som overholder fellesskapets regelverk eller relevante europeiske eller internasjonale standarder vedrørende sertifisering. Dersom tilbyder ikke har en slik sertifisering kan annen dokumentasjon på tilsvarende miljøledelsestiltak godtas.  |

# Underleverandører

Leverandøren kan for denne kontrakten støtte seg på kapasiteten til andre virksomheter for å oppfylle kravene til økonomisk og finansiell kapasitet, jf. FOA § 16-3, og tekniske og faglige kvalifikasjoner, jf. FOA § 16-5.

Dersom en leverandører støtter seg på kapasiteten til andre virksomheter, skal han dokumentere at han råder over de nødvendige ressursene, jf. FOA § 16-10, for eksempel i form av en forpliktelseserklæring.

Underleverandører som leverandøren støtter seg på skal levere egne ESPD- skjema.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved en solidaransvarserklæring.

Dersom leverandøren støtter seg på kapasiteten til andre virksomheter for å oppfylle kravene til utdanning og faglige kvalifikasjoner eller kravene til relevant erfaring, skal disse virksomhetene utføre tjenestene som krever slike kvalifikasjoner.

# Fase 1- Kvalifikasjonsfasen

## Utvelgelseskriterier

Oppdragsgiver vil invitere inntil 5 leverandører til å inngi tilbud, forutsatt at tilstrekkelig antall kvalifiserte leverandører melder sin interesse.

Dersom det melder seg flere enn 5 leverandører som oppfyller minstekravene til kvalifikasjoner, vil oppdragsgiver rangere leverandørene etter følgende utvelgelseskriterier:

Kriteriet 1 Under dette kriteriet vurderes i hvilken grad de beskrevne oppdragene/leveransene er relevante for denne anskaffelsen, og viser erfaring fra oppdrag/leveranser av samme omfang, karakter og kompleksitet.

## Språk

All skriftlig og muntlig kommunikasjon i forbindelse med denne konkurransen skal foregå på norsk.

# Fase 2- Tilbudsfasen

Alle kvalifiserte leverandører som er invitert til å levere tilbud i fase 2 vil få sine tilbud evaluert. Tilbud som inneholder vesentlige avvik fra konkurransedokumentene, skal avvises etter forskrift om offentlige anskaffelser § 24-8(1)b.

Oppdragsgiver forbeholder seg retten til å redusere antallet tilbud før og underveis i forhandlingsfasen, jf. FOA § 23-11 (2).

Etter forhandlingene vil det bli gitt en siste felles frist for innlevering av endelig tilbud til de leverandører som står igjen. Det er ikke adgang til å forhandle om det endelige tilbudet. Etter innlevering av endelig tilbud vil evaluering av tilbudene bli foretatt og kontrakt tildelt.

Tilbudet skal skrives på norsk.

## Tildelingskriterier

Tildelingen skjer på basis av hvilket tilbud som har det beste forholdet mellom pris og øvrige kvalitetselementer herunder også miljø- og klima, basert på følgende kriterier:

|  |  |  |
| --- | --- | --- |
| Tildelingskriterier | Prosent vekting | Dokumentasjonskrav |
| PrisJf Bilag 1 kap 4, jf bilag 3 med vedlegg | 40% | Dokumenteres ved:Utfylt besvarelse i hht vedlegg til Bilag 3 Pris |
| Drift av tjenesten Jf bilag 1 kap 2 med vedlegg | 30 % | Dokumenteres ved:Utfylt besvarelse i hht Bilag 1 kap 2  |
| Klima- og miljøhensynJf Bilag 1 kap 3 og vedlegg 7  | 30% | Dokumenteres ved:Utfylt besvarelse i hht vedlegg 13 |

Oppdragsgiver vil evaluere tilbudene ved å gjøre fratrekk på tilbudt pris basert på tilbudenes kvalitet på de kvalitative tildelingskriteriene. Tabellen over angir hvor stor sum som maksimalt kan komme til fratrekk på det enkelte tildelingskriteriet.

# INNLEVERING AV KVALIFIKASJONSSØKNAD OG TILBUD

Innlevering av kvalifikasjonssøknad (fase 1- kvalifikasjonsfasen) skal leveres via oppdragsgivers KGV.

Utvalgte tilbydere fra kvalifiseringsfasen vil etter gjennomført kvalifiseringsfase gis digital tilgang til å levere inn tilbud via oppdragsgivers KGV.

Er du ikke bruker hos Mercell, eller har du spørsmål knyttet til funksjonalitet i verktøyet, for eksempel, hvordan du skal gi tilbud, ta kontakt med Mercell Support på tlf: 21 01 88 60 eller på epost til: support@mercell.com.

Søknader og tilbud skal i sin helhet leveres etter den utforming som følger av oppdragsgivers KGV og vedlagte konkurransedokumenter.

Søknad og tilbudsinnleveringer skal være bindende. Leverandøren har risiko for uklarheter i egne dokumenter.

## Utforming og innlevering av kvalifikasjonssøknad

Leverandøren skal fylle ut og besvare alle punkter i konkurransedokumentene.

Dokumenter som skal fylles ut og leveres i kvalifiseringsfasen (fase 1) og leveres sammen med kvalifikasjonssøknaden er:

Dok 01 - Kvalifikasjonssøknad, med forside med følgende informasjon:

* Hvilket/ hvilke kontraltsområder kvalifikasjonssøknaden gjelder for.
* Foretakets navn og organisasjonsnummer
* Navn, telefonnummer og e-postadresse til kontaktperson
* Signatur (undertegnet av person med fullmakt til å binde leverandøren, eksempelvis i henhold til angivelse i firmaattest)
* En erklæring om at Russlands-sanksjonsgrunnene som angitt i forskrift om tiltak vedr. Ukrainas integritet mv. § 8n Forbud mot tildeling av offentlige kontrakter, jf. punkt 2.4 ikke er aktuelle for leverandørens tilbud. Dette gjøres ved å skrive: «Vi erklærer at forholdene i FOR-2014-08-15-1076 § 8n ikke er gjeldende for vårt tilbud».

Dok 02 Dokumentasjon på oppfyllelse av krav til økonomisk og finansiell kapasitet

Dok 03 Dokumentasjon på tekniske og faglige kvalifikasjoner, referanseliste.

Dok 04 Eventuelle forpliktelseserklæringer for å oppfylle kvalifikasjonskravene

## Utforming og innlevering av tilbud

Dokumentasjon som skal fylles ut i tilbudsfasen (fase 2) og leveres som en del av tilbudet er:

Tilbudsbrev med informasjon om tilsvarende som før kvalifikasjonsfasen inkludert evt forbehold.

Leverandørens løsningsbeskrivelse navngis og inndeles i hht oppdragsgivers bilag med vedlegg.

Tilbudet skal leveres på norsk.

Det er ikke mulig for leverandørene å levere tilbud på hovedkonkurransen som et felles tilbud på alle delkontraktene. Det er kun mulig å levere tilbud på delkontraktene.

## Elektronisk signatur

Vi anbefaler leverandør om å benytte seg av elektronisk signatur for å autentisere seg ved innlevering av tilbud. Elektronisk signatur kan bestilles på [www.commfides.com](https://dirfo.sharepoint.com/sites/til-oppdateringmaler/Delte%20dokumenter/General/Kvalitetssikring%20Bente/www.commfides.com), [www.buypass.no](http://www.buypass.no) eller [www.bankid.no](https://dirfo.sharepoint.com/sites/til-oppdateringmaler/Delte%20dokumenter/General/Kvalitetssikring%20Bente/www.bankid.no).